JUMAL KÕNELEB
Tere tulemast meiega saatesse "Jumal kõneleb".
Täna jätkame teemal "Usk."
Viimati vähemalt me ise innustusime sellest väga ning meie elus on
usu kaudu sündinud väga palju imesi: majanduslikke, tervenemisi
ja isegi teised inimesed on saanud õnnistatud. Mitte sellepärast, et
meie oleks midagi, vaid me usume vägevasse, imelisse Jumalasse,
kes tahab aidata meid ja teisi. Tänagi tahame rääkida Jumalast,
Jumala tundmisest ja usust. Viimati lõpetasime sellega, et
Piibli väitel meil kõigil on juba usku. Roomlastele 12:3 ütleb,
et peaksime saama arukaks sedamööda, kuidas Jumal igaühele
usumõõdu on jaganud. Seega kõigil meil on juba rohkem
või vähem usku. Usk võib ka kasvada. Ja mind see innustab.
Minu usk võib igal teemal kasvada. - Imeline, et Jumal on meile kõigile
andnud usumõõdu. Me oleme usklikud, mitte kahtlejad.
Usule tulles tuli Jeesus Püha Vaimu kaudu minu südamesse.
Markuse11 öeldakse: "Olgu teil Jumala sarnane usk," (King Jamesi tõlge).
Mu südames elab Jeesus, mu südames on usk.
Ma ei pea kartma, kas mul on ikka piisavalt usku.
Me südames on usku. Ja mõtle - Jeesus ütles ka, et kui teil oleks
sinepiseemne jagu usku, siis võiksite ütelda sellele mäele,
et kerki ja kukuta end merre ja see kuuletuks.
Ka sina võid olla muretu - sul on juba usku. Aga võid ka olla elevil,
et su usk võib kasvada. Oli seda siis palju, võib see veel
rohkem kasvada, või oli seda vähe, ka see võib kasvada.
Jeesus ütles Luuka 7:9 jüngreid julgustades: "Ma ütlen teile, nii
suurt usku ei ole ma Iisraeliski leidnud!"
Räägitakse väeülemast, kes uskus, et Jeesuse öeldud sõnast piisab, et tema
teener saaks terveks. Teises kohas, Matteuse.8:26 ta noomib jüngreid,
öeldes: "Miks te olete nõnda arad, te nõdrausulised?"
Piibel räägib, et meil võib olla vähe usku või palju usku.
Meie usk võib kasvada, seda võib olla erinev kogus.
Kuidas meie usk siis kasvab? Kas on nii, et kellegile on antud
rohkem usku ja teisele vähem? Kas me saame usku juurde paluda?
Lihtsalt paludes ja anudes, Issand, anna mulle usku juurde?
- Kas saame usku juurde paastudes, - Hea käitumise või tasu eest?
Kas usku saab osta? Piiblis on koht, kus jüngridki palusid:
kasvata meie usku! Mida Jeesus vastas?
Just siis ütles Jeesus - kui teil oleks usku sinepiseemnegi võrra...
Rääkisime juba varem, et Sõna on seeme.
Sõna sünnitab iseenesest usku. Seetõttu ütleb Piibel:
"Usk tuleb kuuldust, kuuldu Kristuse sõna kaudu." Rooma 10:17:
"Nii tuleb siis usk kuuldust, aga kuuldu Kristuse sõna kaudu."
Siin teevad paljud selle vea, et palvetavad üksnes, et Issand annaks
neile rohkem usku. Usk ei tule palve kaudu.
Palve peale võib küll Jumal avada Sõna, aga usk tuleb Sõnast.
Jumala Sõnast.
Loen Rooma kirja 10. peatükist: "Sest Pühakiri ütleb:
"Ükski (st. ka mitte sina või mina) kes usub temasse, ei jää häbisse!"
Ei ole ju erinevust juudi ja kreeklase vahel, (naise ega mehe
soomlase, rootslase vahel!) Issand on kõikide Issand, rikas
kõikide heaks (nii on kirjas!) rikas kõikide heaks, kes teda appi hüüavad.
Sest igaüks, kes hüüab appi Issanda nime, päästetakse.
Kuidas nad siis saaksid appi hüüda teda, kellesse nad ei ole uskunud?
Aga kuidas nad saaksid uskuda sellesse,
kellest nad ei ole kuulnud?"
Kui sa pole kuulnud, et Jumal on hea, et ta tahab sind tervendada,
et ta hoolitseb su eest, siis kuidas sa siis võid seda uskuda?
Sa ei saagi!
Kuidas nad saaksid kuulda ilma kuulutajata? Kui keegi ei räägi?
Kuidas aga saadaks kuulutada, kui ei olda läkitatud?
Järelikult usk tuleb kuulutusest, usk tuleb kuulmisest,
kuulutus aga Kristuse Sõna kaudu.
See on nii lihtne. Siin on kirjas, millest usk tuleb.
Kuulmisest ja kuulmine Kristuse Sõna kaudu. Usk tuleb Sõnast.
See Jumala Sõna sünnitab ja loob usku, nagu seeme.
Kui külvame seda Sõna meie südamesse, siis see sünnitab usku,
mis toob esile imed.
Usk tuleb sellest Sõnast. See Sõna, need imelised lubadused sünnitavad,
lisavad ja kasvatavad usku. Kes meist ei tahaks kõike seda
imelist, mida Jumal meile usu läbi on lubanud? Ta on öelnud,
et usu kaudu nad läksid läbi Punase mere, kustutasid tuleleegid,
usus sulgesid nad lõukoerte lõuad, kui meil on sinepiivakese võrra usku,
võime öelda sellele mäele: kerki ja lange merre ja see kuuletub!
Mina vähemalt tahan saada usku juurde! Kust seda saab?
Issand, kuidas ma saaksin usku juurde? Olgu, usk tuleb kuulmisest,
kuulmine Jumala Sõna kaudu. Usk tuleb siis Sõnast. Selge.
Ma hakkan siis seda lugema! Ma hakkan seda külvama oma
südamesse, silmaavadest, suust rääkides ja kõrvaavadest
neid sõnu ja see sünnitab usku.
Nagu rootsi keeles öeldakse: "maktig växande tro" -
mu usk on vägevasti kasvav.
Mõelda vaid! - Halleluuja!
Imeline on see, et Sõna iseenesest, mitte meie pingutusest,
kasvatab usku. Aga me ei saa seda oodates.
On oluline, et mõistad seda ega oota lihtsalt, et äkki mu usk
kunagi kasvab või et vaid palvetad usu eest.
Usk tuleb kuulmisest ja kuulmine Jumala Sõna kaudu.
Loe Sõna, kuula jutlusi, vaata seda saadet, kuula Jumala Sõna
ja usk tuleb iseenesest selle kuulamisest!
Kuulsin hiljuti ühest mehest, kes oli viimase staadiumi vähihaige.
Talle ei antud mingit päevagi eluaega.
Ta haaras kinni Sõnast, mis ütleb, et Sõna on terviseks
kogu meie ihule. Ja üksnes Jumala Sõna lugedes
sai ta terveks ja on täna terve. Ta ei püüdnud uskuda või parandada
ennast või saada usku või teha imet.
Ta lihtsalt luges Sõna ja see tegi ta terveks.
Vägev selle juures, on, et järelikult igaüks võib seda saada!
Igaühe usk võib kasvada! täiesti tavalistele inimestele,
see on võimalik mu naabritele, lastele, igale inimesele, kes tahab!
Teed selle järgi, mida Jeesus ütles. Hakka lugema, külvama
ja sööma seda sõna ja su usk kasvab ja sinugi ellu võivad tulla imed!
See kuulub kõigile, igaüks võib seda teha. Me ei pea ootama
ega mõtlema, et seda suudavad ainult pastorid või Jan ja Joy, kes
on teeninud Jumalat mitu aastat. Nemad oskavad ja on võibolla saanud
mingi erilise armu...
Ei! See on igaühele, kes vaid teeb seda.
Näiteks kui olen haige. Mida ma teen?
Nüüd vaatame seda!
Ma ei taha katkestada sind keset hoogu ja indu,
aga tahtsin lihtsalt lisada, et selleks ei pea olema teoloog.
Piisab isegi ühest sõnast!
Näiteks kui oled haige. Mida siis kõigepealt teha? Otsime Sõna,
mis räägib tervenemisest. On sul mõni? - Jesaja raamat.
Liigume samm-sammult. Kui tahad, et su usk kasvaks mingis
asjas, pead kõigepealt leidma Sõna, mis räägib sellest teemast.
Esmene asi on leida Sõna, mis sel teemal räägib. Mõni lubadus.
Näiteks haiguse korral sobib Jes. 53:4:
"Tõepoolest võttis ta enese peale meie haigused."
Võttis enese peale meie haigused. Ta ei kandnud üksnes meie patte,
vaid sõna ütleb: "Ent tõeliselt võttis ta enese peale meie haigused
ja kandis meie valusid! Meie aga pidasime teda vigaseks,
Jumalast peksetuks ja vaevatuks! Ent teda haavati meie üleastumiste
pärast, löödi meie süütegude tõttu! Karistus oli tema peal, et meil
oleks rahu, ja tema vermete läbi tema vermete läbi
on meile tervis tulnud."
Siin on kirjas, et tema vermete läbi olen ma terveks saanud!
Sellest ühest kirjakohast piisab:
tema vermete läbi on mulle tervis tulnud!
Üks lubadus. Sõna, mis sisaldab kogu väge, mida on vaja,
et sa paraneksid. Kui vaid usud sellesse.
Ja kust see usk siis tuleb? - Kuulmisest. - Mille kuulmisest?
- Jumala Sõna kuulmisest! - Mida ma peaksin siis tegema?
Lugema seda ja rääkima seda! See on teine samm.
Tahan enne öelda, et kui sul on mõni teine vajadus nt. majanduslik,
siis Piiblis on lubadusi ka sellel teemal. Filiplastele 4:19:
"Aga küll minu Jumal täidab kõik minu vajadused oma rikkust mööda
auga Kristuses Jesuses."
Mõned vajadused? - Kõik! - Osad? - Kõik vajadused!
Kas ikka päris kõik? - Just nii!
Minu Jumal täidab kõik minu vajadused!
Nüüd on meil juba kaks lubadust- üks räägib tervenemisest, teine
Jumala hoolitsusest. Kui vajad usku tervenemisesse,
otsi neid sõnu ja kui usku majandusasjus, otsi neid sõnu.
Kui oleme need sõnad leidnud, siis järgmine samm on
mõtiskleda nende üle, usu neid ja hakka neid rääkima.
See rääkimine on nii oluline!
Esimeseks asjaks sa otsid need kirjakohad, mis räägivad
sinu olukorrast ja siis hakkad neid rääkima.
Miks on oluline rääkida?
Ja see on ka keeruline, sest hädas olles või valu korral,
tõsises olukorras, tundub see vasturääkivusena.
Kuidas ma seda räägin, kui mu ihu kisendab hoopis muud?
Või kuidas ma võin ütleda, et minu Jumal täidab oma rikkust
mööda kõik minu vajadused, kui mul pole isegi söögiraha?
Või on koledad võlad ja arve nullis.
Kerge öelda, kui pole võlgasid kaelas või sellist haigust...
Jeesus räägib ka sellest rääkimisest.
Kui rääkisid sellest mäest.
See imeline kirjaoht on Markuse evangeeliumis 11. ptk.
Nii usku kinnitav kirjakoht kui üldse olla saab.
Loeksid sa selle, Joy? Tervenisti.
Jeesus teadis, et see ei saa olema meile kerge. Ta tahtis õpetada.
Jeesus näitas ka jüngritele eeskuju.
Jeesus ja jüngrid olid minemas Jeruusalemma: "Ja järgmisel päeval
Betaaniast lahkumisel tundis Jeesus nälga ja kui ta kaugelt nägi lehis
viigipuud, läks ta vaatama, kas ehk midagi selle otsast on leida.
Ja kui ta puu juure oli tulnud, ei leidnud ta muud kui lehti; sest
ei olnud viigimarjade aeg. Ja Jeesus ütles:"
Ta rääkis ja ütles sellele puule! "Ärgu keegi enam iial söögu sinust
vilja!" Ja mis siis juhtus? Tema jüngrid kuulsid seda.
Midagi ei juhtunud. Jüngrid olid harjunud sellega, et kui Jeesus
midagi jõulist ütles, siis ime sündis kohe.
Sel korral ei juhtunud midagi.
Jeesus rääkis selle puuga ja midagi ei juhtunud.
Nii on see mõnikord ka meie elus.
Jess! Nüüd ma olen elevil ja haaran sellest kirjakohast kinni!
Tema haavade kaudu on mulle tervis tulnud! Aga ikka valutab!
Mida Jeesus siis ütles?
Nad läksid Jeruusalemma ja ta tegi muid asju. Möödus 24 tundi.
Ööbisid kusagil, õhtu tulles läksid linnast välja ja järgmisel
hommikul vara läksid nad uuesti samast viigipuust mööda.
Ja nad nägid nüüd seda, mida Jeesus oli rääkinud: "Nad nägid viigipuu
juurteni ära kuivanud olevat. Ja Peetrus, kes mäletas, ütles
Jeesusele:"Rabi, vaata, viigipuu, mille sa needsid, on ära kuivanud!""
Nüüd see paistis, aga see ei paistnud kohe.
Kuigi Jeesus rääkis sellele viigipuule. Sel hetkel, kui Jeesus
ütles: "Ärgu keegi enam iialgi söögu sinust vilja!",
kuivasid puu juured, aga see ei paistnud kohe välja.
Alles ööpäeva möödudes olid lehed närtsinud ja puu kuivanud.
Ära lase sel end heidutada! Vaata, Jeesus ütleb seepeale, mida me
peaksime tegema: "Olgu teil usku Jumalasse!" Hoidke oma usku!
Ära lase sellest lahti! Ära lase usust lahti! Kui oled palvetanud
ja räägid endale seda tervenemist, ära lase usust lahti, isegi kui
tulemusi pole kohe näha! Sest "tõesti, ma ütlen teile,
kes iganes ütleb tollele mäele: "Kerki ja kukuta end merre!" ega
kõhkle oma südames, vaid usub, et see, mis ta räägib, sünnib,
siis see saabki teile! Seepärast ma ütlen teile: Kõike,
mida te igines palves endale palute - uskuge, et te olete saanud,
ja see saabki teile!"
Siin ütleb Jeesus mitu korda: kui keegi ütleb sellel mäele.
Pange tähele - tuleb ütelda -
eha kõhkleks oma südames, vaid usub, et see, mis ta räägib, sünnib...
Kui me haarame Jumala lubadustest, otsime need üles ja hakkame seda
rääkima nendesse olukordadesse, milles me oleme.
Filipi 4:19 on imeline kirjaoht, mida majanduslikes raskustes rääkida:
Minu Jumal, ükskõik kuidas ka asi välja paistab või kui raske ka on -
Minu Jumal täidab ikkagi minu vajadused oma rikkust mööda!
On nii imeline rääkida seda enesele ja mõtiskleda selle Sõna üle, sest
see iseenesest sünnitab usku. Rääkisime, et usk tuleb kuulmisest.
Kui vaikselt loeme, ei pruugi see meid nii palju kõnetada kui häälega
enesele rääkides. Räägime ja räägime ning mingil hetkel läheb
see peast südamesse!
Kui süda hakkab uskuma sellesse, siis süda usub ja olukorrad muutuvad,
imed sünnivad. Kui räägid oma võlale või vaesusele,
et minu Jumal täidab oma rikkust mööda kõik minu vajadused,
siis need Jumala sõnad on samasugused,
nagu Jeesuse sõnad viigipuule. Ärgu keegi enam sinust söögu vilja!
Ja selle juured kuivasid!
Räägid oma olukorrale: Minu Jumal läheb sellesse olukorda ja
olukord hakkab muutuma. Või räägid haigele kohale:
Tema vermete läbi ma olen saanud terveks ja see läheb sinna haigesse
kohta ja tervenemine algab.
Üks pastor ütles väga hästi, usk on nagu padrunis olev püssirohi,
sõna on nagu padrun, aga usk on püssirohi.
Kui meil oleks imeline Jumala Sõna, oleks see nagu püssirohi ilma
padrunita... Aga kui see panna padrunisse siis käib pauk!
Haara Jumala lubadustest, mis räägivad sinu vajaduste teemal.
Hakka sellele alale, millel vajad usu kasvamist, rääkima Jumala Sõna,
räägi seda nii kaua, kui hakkad seda uskuma ja siis olukord muutub.
Üks asi on siin veel väga oluline! Kui me palvetame ja usume
millegisse, palume Jeesuse sõnadega: "kõike mida te iganes palves endale
palute - uskuge, et te olete saanud ja see saabki teile!"
Ära jää palvevastust ootama, vaid hakates rääkima tervenemist või
majanduslikku imet oma ellu, siis usu, et oled selle juba saanud.
Usu, et see juba hakkab juhtuma.
Heebrealaste 6:12: "Et te ei jääks loiuks vaid vaid võtaksite
eeskujuks neid, kes pärivad tõotused usu ja pika meele tõttu."
See on natuke ebameeldiv, ei tahaks ju oodata ega olla kannatlik...
- See on ju kannatamine!
Tähtis ongi, et me ei oota seda vastust,
vaid vastuse nähtavaks saamist.
Meil juba on see, hoides sellest lubadusest ja rääkides seda
meie ellu ja uskudes, et meil on juba siis see vastus,
nagu Jeesus ütles, aga see ei paista tingimata kohe.
Selle suhtes peame olema kannatlikud. Ja uskuma Jumalasse.
See võib kõlada täieliku utoopiana. See on nüüd jälle mingi
ütle-ja-see -juhtub-õpetus, need on usujutlustajad. -Olemegi.
Meie elu pole alati olnud lihtne. Me oleme Issandat teeninud juba
12 aastat ja elanud usust, teeninud Teda ja oleme olnud aastaid
majanduslikes kitsikustes, päriselt.
Me ei leidnud mingit muud väljapääsu, sest tahtsime
järgida Issandat ja teha, milleks meid oli kutsutud.
Pidime hakkama Piiblist otsima Issanda plaani: "Kuidas Sa tahad,
et me elaksime? Kas peamegi elama päevast päeva vaesuses?"
Leidsime vastuse Piiblist.
Leidsime Jeesuse sõnad ja hakkasime tegema nende järgi ja need sõnad
on hakanud toimima. Me ei ela enam vaesuses,
meil on see, mida me vajame, Issand täidab meie vajadused.
Ta riietab meid imeilusate riietega,
Ta toob meile kottide viisi toitu, meil sünnivad imed,
Ta tõesti hoolitseb meie eest.
Samal ajal aga elame me ikkagi usust.
Meil ei ole miljoneid arvel, et võiksime osta riideid jne.
Ja kuigi see on vabastav, on see olnud ka vahel üsna raske,
sest me ei sõltu enam olukordadest, vaid usust.
Tuleme nende asjade juurde tagasi, aga kordame enne:
1) Otsi Piibli tõotus, mida vajad, lubadus, mille osas tahad,
et su usk kasvaks.
2) Haara sellest, räägi seda oma ellu, räägi, kuni see läheb
peast südamesse. Tea, et see ise sünnitab enesesse usku.
Kui sul on usk, siis tea, et sul on ka vastus käes.
Ole elevil ja ülista Issandat, räägi seda endale ja tea,
et see tuleb nähtavaks! Ole ainult kannatlik!
Need ongi need lihtsad sammud.
Nüüd palvetame. Issand, tänan, et saame koos
tulla Su palge ette ilma häbi ja hirmuta.
Issand, Sina näed iga vajadust praegusel hetkel.
Näed iga vaatajat.
Sa pole kellegist kaugel ja Su käsi pole liiga lühike aitamaks!
See mida oled oma Sõnas öenud, seda oled ka mõelnud.
Mis on Sinu suust lähtunud, seda Sa ei muuda.
Ava iga vaataja silmad nägema seda tõde! Issand, ma palun, et
sa puudutaks praegusel hetkel haigete ihu Jeesuse nimel!
Tänu, Issand! Tänu, Issand! Aamen.
Kui soovid TV7 Eesti kanali tööd toetada, võid annetada kontodele:
Swedbank 221048388411 SEB 10220109461019
Õnnistust ja innustavaid lugemishetki Jumala Sõna juures!
Tõlge: Meeli Martin